CELEX: 32015D0536
Language: da
Date: 2015-03-27 00:00:00
Title: Kommissionens gennemførelsesafgørelse (EU) 2015/536 af 27. marts 2015 om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza i landet (meddelt under nummer C(2015) 1990)  EØS-relevant tekst

31.3.2015   
            
            
               DA
            
            
               Den Europæiske Unions Tidende
            
            
               L 86/154
            
         KOMMISSIONENS GENNEMFØRELSESAFGØRELSE (EU) 2015/536
   af 27. marts 2015
   om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza i landet
   
      
         (meddelt under nummer C(2015) 1990)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF (2) er der fastsat dyre- og folkesundhedsmæssige bestemmelser for import til samt transit og oplagring i Unionen af sendinger af kødprodukter og behandlede maver, blærer og tarme (i det følgende benævnt »varerne«).
            
         
               (2)
            
            
               Del 1 i bilag II til beslutning 2007/777/EF indeholder en beskrivelse af de områder i tredjelande, for hvilke indførsel i Unionen af varerne er begrænset af dyresundhedsmæssige grunde, og for hvilke regionalisering finder anvendelse. Del 2 i bilaget indeholder en liste over tredjelande eller dele af tredjelande, hvorfra det er tilladt at indføre varerne til Unionen, forudsat at de er blevet underkastet den relevante behandling, jf. del 4 i bilaget.
            
         
               (3)
            
            
               USA er opført i del 2 i bilag II til beslutning 2007/777/EF som et tredjeland, fra hvilket import til og transit gennem Unionen af sendinger af varer hidrørende fra fjerkræ, opdrættet fuglevildt og vildtlevende fuglevildt er tilladt fra visse dele af dets område, afhængigt af tilstedeværelsen af udbrud af HPAI. Denne regionalisering blev anerkendt ved beslutning 2007/777/EF, som ændret ved Kommissionens gennemførelsesafgørelse (EU) 2015/252 (3) og Kommissionens gennemførelsesafgørelse (EU) 2015/349 (4), som følge af udbrud af HPAI i staterne Californien, Idaho, Oregon og Washington. Beslutning 2007/777/EF giver mulighed for, at varerne kan indføres til Unionen fra de berørte områder af disse stater efter at være blevet underkastet behandling »D« som beskrevet i del 4 i bilag II til beslutning 2007/777/EF (i det følgende benævnt »behandling D«).
            
         
               (4)
            
            
               USA bekræftede yderligere udbrud af HPAI af subtype H5 i fjerkræbesætninger i staterne Californien, Oregon, Minnesota og Washington i løbet af februar og marts 2015. Veterinærmyndighederne i USA suspenderede øjeblikkeligt udstedelsen af veterinærcertifikater for sendinger af varer bestemt for indførsel til Unionen fra disse stater, for hvilke der er indført veterinære restriktioner i forbindelse med disse nye udbrud. USA har også gennemført sanering med henblik på at bekæmpe HPAI og begrænse spredning heraf.
            
         
               (5)
            
            
               En aftale mellem Unionen og USA (5) giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i Unionen eller i USA (i det følgende benævnt »aftalen«).
            
         
               (6)
            
            
               Baseret på den yderligere tilstedeværelse af HPAI i staterne Californien, Oregon, Minnesota og Washington bør varer hidrørende fra fjerkræ, opdrættet fuglevildt og vildtlevende fuglevildt fra de dele af de ovenfor nævnte stater, for hvilke veterinærmyndighederne i USA har indført restriktioner, underkastes mindst »behandling D« for at forhindre indslæbning af HPAI-virus til Unionen.
            
         
               (7)
            
            
               I forbindelse med disse udbrud af HPAI blev der ved Kommissionens forordning (EF) nr. 798/2008 (6), som ændret ved Kommissionens gennemførelsesforordning (EU) 2015/243 (7) og Kommissionens gennemførelsesforordning (EU) 2015/342 (8), også anerkendt regionalisering af USA's område for import af visse fjerkræprodukter, der falder inden for anvendelsesområdet for samme forordning.
            
         
               (8)
            
            
               Af overensstemmelseshensyn bør beskrivelsen af områderne i del 1 i bilag II til beslutning 2007/777/EF henvise til regionaliseringen som beskrevet i tredje kolonne i tabellen i del 1 i bilag I til forordning (EF) nr. 798/2008 og anvendes for den periode, der er fastsat i bilaget ved startdatoerne og slutdatoerne i kolonne 6A og 6B.
            
         
               (9)
            
            
               Del 1 i bilag II til beslutning 2007/777/EF bør derfor ændres i overensstemmelse hermed.
            
         
               (10)
            
            
               Beslutning 2007/777/EF bør derfor ændres i overensstemmelse hermed.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2007/777/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 27. marts 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
   
      (3)  Kommissionens gennemførelsesafgørelse (EU) 2015/252 af 13. februar 2015 om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra import af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza (EUT L 41 af 17.2.2015, s. 52).
   
      (4)  Kommissionens gennemførelsesafgørelse (EU) 2015/349 af 2. marts 2015 om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra det er tilladt at importere kødprodukter og behandlede maver, blærer og tarme til Unionen i forbindelse med højpatogen aviær influenza som følge af udbrud i staterne Idaho og Californien (EUT L 60 af 4.3.2015, s. 68).
   
      (5)  Aftale mellem Det Europæiske Fællesskab og De Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter som godkendt på vegne af Fællesskabet ved Rådets afgørelse 1998/258/EF (EFT L 118 af 21.4.1998, s. 1).
   
      (6)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
   
      (7)  Kommissionens gennemførelsesforordning (EU) 2015/243 af 13. februar 2015 om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza (EUT L 41 af 17.2.2015, s. 5).
   
      (8)  Kommissionens gennemførelsesforordning (EU) 2015/342 af 2. marts 2015 om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza, som følge af udbrud i staterne Idaho og Californien (EUT L 60 af 4.3.2015, s. 31).
   
      BILAG
      I del 1 i bilag II til beslutning 2007/777/EF affattes oplysningerne for USA således:
      
         
                     »USA
                  
                  
                     US
                  
                  
                     01/2015
                  
                  
                     Hele landet
                  
               
                     US-1
                  
                  
                     01/2015
                  
                  
                     Hele USA undtagen området US-2
                  
               
                     US-2
                  
                  
                     01/2015
                  
                  
                     De områder af USA, der er beskrevet ud for US-2 i tredje kolonne i del 1 af bilag I til Kommissionens forordning (EF) nr. 798/2008 (1).
                  
               
      
         (1)  Ved import i henhold til denne afgørelse skal der tages højde for den periode, der angives ved slutdatoerneog startdatoerne i kolonne 6A og 6B i del 1 i bilag I til forordning (EF) nr. 798/2008 (EUT L 226 af 23.8.2008, s. 1) for de pågældende områder.«